3. การประกอบธุรกิจของแต่ละสายผลิตภัณฑ์

ผลิตภัณฑ์ และบริการของบริษัท ที่ทำให้เกิดรายได้ให้กับบริษัทมีดังนี้

  ก.รายได้จากการออกแบบ ผลิต และจำหน่ายอุปกรณ์ สารกึ่งตัวนำไดโอด ทั้ง Rectifier
  Diodes,

  High Speed switching Diodes, Zener Diodes, และ Transient Voltage
  Supressor Diodes

  รวมทั้งการใก้บริการออกแบบแผลิตไดโอดที่มีคุณสมบัติพิเษษตามความต้องการการใช้งานของลูกค้า

  โดยเฉพาะ

  ข.
  การให้บริการคลังสินค้าสำหรับให้เช่าคลังสินค้าทั่วไปและคลังสินค้าทัณฑ์บนแก่ผู้ประกอบการทั่วไป

  และผู้ประกอบการในนิคมอุตสาหกรรมลาดกระบัง

ค. การให้บริการตรวจเช็คและตรวจสอบค่าไฟฟ้าของทรานซิสเตอร์

การตลาดและภาวะการแข่งขัน

นโยบายและลักษณะของการตลาด

บริษัทจะเน้นผลิตสินค้าที่มีคุณภาพเป็นหลัก
กลุ่มลูกค้าหลักจึงเป็นลูกค้าระดับบนที่เน้นในเรื่องคุณภาพของสินค้ามากกว่าราคา
ดังนั้นบริษัทจึงมีความจำเป็นที่ต้องใช้วัตถุดิบที่มีคุณภาพ
และมีการตรวจสอบคุณภาพของสินค้าทุกขั้นตอนการผลิต
เพื่อให้ได้มาตรฐานของบริษัทตามความต้องการของลูกค้า

ภาวะการแข่งขัน

  ในปัจจุบันบริษัทที่ประกอบธุรกิจผลิตอุปกรณ์สารกึ่งตัวนำประเภทไดโอดนั้น สามารถแบ่งออกได้ดังนี้

-   บริษัทผู้ผลิตอุปกรณ์สารกึ่งตัวนำ ประเภทไดโอด
    เพื่อใช้เป็นส่วนประกอบในผลิตภัณฑ์เครื่องใช้ไฟฟ้าและอุปกรณ์อิเล็กทรอนิกส์ที่บริษัทตนเองผลิตเป็นหลักเท่านั้น
    โดยไม่จำหน่ายให้กับผู้ผลิตรายอื่น

-   บริษัทผู้ผลิตอุปกรณ์สารกึ่งตัวนำ ประเภทไดโอด
    เพื่อใช้เป็นส่วนประกอบในผลิตภัณฑ์เครื่องใช้ไฟฟ้าและอุปกรณ์อิเล็กทรอนิกส์ที่บริษัททำการผลิตและจำหน่ายให้กับผู้ผลิตเครื่องใช้ไฟฟ้าและอุปกรณ์อิเล็กทรอนิกส์รายอื่นด้วย

-   บริษัทผู้ผลิตอุปกรณ์สารกึ่งตัวนำ ประเภทไดโอด
    เพื่อการจำหน่ายให้กับผู้ผลิตเครื่องใช้ไฟฟ้าและอุปกรณ์อีเล็คทรอนิกส์ทั้งทางตรงและทางอ้อม
    อุปกรณ์สารกึ่งตัวนำ ประเภทไดโอด ที่ผลิตโดยผู้ผลิตในกลุ่มนี้จะมีความหลากหลายมาก
    ทั้งในเรื่องของราคา รูปแบบและคุณภาพ ขึ้นกับกลุ่มลูกค้าเป้าหมายของบริษัทนั้นๆ
    โดยในปัจจุบันผู้ผลิตในกลุ่มนี้จะประกอบด้วยผู้ผลิตมากราย ได้แก่

  On Semi, Sanken, Shindengen, Vishay General Semiconductor เป็นต้น

ดังนั้นภาวะการแข่งขันจึงจำกัดอยู่ในบริษัทผู้ผลิตสองกลุ่มหลัง
ซึ่งบริษัทจะถูกจัดอยู่ในบริษัทผู้ผลิตเพื่อจำหน่ายและอยู่ในตลาดระดับบนที่เน้นในเรื่องของคุณภาพเป็นหลัก
โดยในปัจจุบันคู่แข่งที่สำคัญจะเป็นบริษัท

ต่างประเทศ ได้แก่ บริษัทผู้ผลิตในประเทศญี่ปุ่น ฝรั่งเศส สหรัฐอเมริกา และเยอรมันนี เช่น
Philips Semiconductor, Onsemi (เดิม Motorola), Vishay General
Semiconductor, Rohm, Sanken เป็นต้น

การแข่งขันในอุตสาหกรรมนี้จะมีการแบ่งตลาดที่แข่งขันค่อนข้างชัดเจน
โดยลูกค้าที่ต้องการสินค้าราคาถูกก็จะไปซื้อสินค้าจากผู้ผลิตในประเทศจีน
ในขณะที่ผู้ผลิตสินค้าที่ต้องการสินค้าที่มีคุณภาพสูงก็จะทำการสั่งสินค้าจากผู้ผลิตที่ได้รับให้การยอมรับแม้ว่าราคาจะสูงกว่า
ซึ่งลูกค้ากลุ่มนี้จะมีความภักดีในตราสินค้าค่อนข้างสูง
เพราะการที่จะเปลี่ยนตราสินค้าที่จะใช้ในแต่ละครั้งจะค่อนข้างเสียเวลาในการตรวจคุณภาพ
และรับรองคุณภาพ ในขณะที่ลูกค้าในตลาดล่างจะเน้นที่ราคาสินค้าเป็นหลัก
บริษัทมีนโยบายที่จะทำการผลิตสินค้าเพื่อจำหน่ายให้กับกลุ่มลูกค้าระดับบนที่เน้นในเรื่องคุณภาพเป็นหลัก
เนื่องจากที่ผ่านมาผลิตภัณฑ์ของบริษัทได้รับการยอมรับในคุณภาพของสินค้าจากลูกค้าอย่างกว้างขวาง
เมื่อทำการเปรียบเทียบราคาสินค้าที่มีคุณภาพเท่าเทียมกัน

การจัดหาผลิตภัณฑ์หรือบริการ

ก) การผลิต

โรงงานปัจจุบัน มีเนื้อที่ประมาณ 12,000 ตารางเมตร มีกำลังการผลิตประมาณ 600 ล้านชิ้นต่อปี
บริษัทมีนโยบายที่จะเน้นคุณภาพของผลิตภัณฑ์และมีการพัฒนาการผลิตอย่างพิถีพิถันทุกขั้นตอนการผลิตตั้งแต่กระบวนการออกแบบ
การวางแผนการผลิต การควบคุมการผลิตด้วยระบบคอมพิวเตอร์
การตรวจสอบคุณภาพด้วยเครื่องตรวจสอบที่ทันสมัย
โดยบริษัททำการผลิตตามคำสั่งซื้อของลูกค้าเป็นหลัก แบ่งการทำงานเป็น 2 กะ จำนวนรวม 16

ชั่วโมงต่อวัน

ข) การจัดหาและแหล่งที่มาของวัตถุดิบ

วัตถุดิบหลักที่ใช้ในการผลิตอุปกรณ์สารกึ่งตัวนำ ประเภทไดโอด ได้แก่ Silicon Wafer
แผงตะกั่วบัตกรี Lead Wire หรือขั้วต่อทองแดง (Terminal) ทองแดงแผ่น (Lead Frame)
Compound และ Chemical เป็นการนำเข้าจากต่างประเทศเช่น ญี่ปุ่น เยอรมัน ไต้หวัน
และสหรัฐอเมริกา เนื่องจากเป็นแหล่งผลิตวัตถุดิบที่มีคุณภาพสูง แต่ทั้งนี้ในอดีตที่ผ่านมา
บริษัทได้ดำเนินนโยบายที่จะดำเนินธุรกิจกับผู้ผลิตวัตถุดิบหลายราย
เพื่อขจัดปัญหาการพึ่งพิงผู้ผลิตวัตถุดิบรายใดรายหนึ่ง
ทำให้ปัจจุบันบริษัทไม่มีการสั่งซื้อวัตถุดิบจากผู้ผลิตรายใดถึง ร้อยละ 30 ของมูลค่าสั่งซื้อรวม